Dansul dragonilor
Pe data de 3 martie 2011, editura Bantam Spectra a anunțat lansarea cărții pe 12 iulie 2011. Martin a înmânat manuscrisul editorului pe 27 aprilie 2011, dar unele capitole au fost disponibile online încă din 2006 pe site-ul lui Martin și pe Amazon.co.uk. Filiala germană a celor de la Amazon.com (Amazon.de) a difuzat din greșeală 180 de exemplare cu două săptămâni mai devreme. Ediția cartonată americană a apărut pe 12 iulie 2011; cele 298.000 de exemplare tipărite, în format digital și audio vândute doar în prima zi au făcut cartea să devină cea mai bună investiție a anului 2011 a celor de la Random House. Aceasta a fost a doua carte a seriei care a intrat direct pe locul 1 în lista celor mai bine vândute cărți publicată de "New York Times". La câteva săptămâni de la publicare, "Dansul dragonilor" a ajuns pe locul 1 și pe listele de la Publisher's Weekly și USA Today.